ગુજરાતના ગૃહ વિભાગના અધિક મુખ્ય સચિવ એમ.એસ.ડાગુર જુલાઇ મહિનામાં વય નિવૃત્ત થાય છે ત્યારે સચિવાલયમાં એવી અટકળોએ જોર પકડ્યું છે કે તેમને ગુજરાતના ચીફ ઇન્ફોર્મેશન કમિશનર- સીઆઇસી- બનાવવામાં આવશે. જો કે આ પદ માટે ઘણાં દિગ્ગજ આઇએએસ ઓફિસરોએ પહેલેથી નામ નોંધાવી દીધું છે. જો પદ માટે ડાગુર પસંદ થાય તો વયનિવૃત્તિ પછી તેમને વધારે પાંચ વર્ષ સુધી સરકારમાં કામ કરવાનો મોકો મળશે. આ પોસ્ટ માટેનો નિર્ણય મુખ્યમંત્રી વિજય રૂપાણી, નાયબ મુખ્યમંત્રી નિતીન પટેલ અને લિડર ઓફ ઓપોઝિશન પરેશ ધાનાનીની બનેલી એક કમિટી કરશે. આ પદ માટે નિવૃત્ત આઇએએસ એચવી પટેલ, સીજે ગોઠી, એચકે દાસ, ધીરજ કાકડીયા અને અશોક માણેકના નામ ચાલી રહ્યાં છે.